CELEX: 32016R1347
Language: hr
Date: 2016-08-08 00:00:00
Title: Provedbena uredba Komisije (EU) 2016/1347 оd 8. kolovoza 2016. o 250. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom

9.8.2016   
            
            
               HR
            
            
               Službeni list Europske unije
            
            
               L 214/12
            
         PROVEDBENA UREDBA KOMISIJE (EU) 2016/1347
   оd 8. kolovoza 2016.
   o 250. izmjeni Uredbe Vijeća (EZ) br. 881/2002 o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o uvođenju određenih posebnih mjera ograničavanja protiv određenih osoba i subjekata povezanih s organizacijama ISIL-om (Da'esh) i Al-Qaidom (1), a posebno njezin članak 7. stavak 1. točku (a) i članak 7.a stavak 1.,
   budući da:
   
               (1)
            
            
               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom Uredbom.
            
         
               (2)
            
            
               Odbor za sankcije Vijeća sigurnosti Ujedinjenih naroda 3. kolovoza 2016. odlučio je dodati dvije fizičke osobe na popis osoba, skupina i subjekata na koje se primjenjuje zamrzavanje financijskih sredstava i gospodarskih izvora. Prilog I. Uredbi (EZ) br. 881/2002 trebalo bi stoga na odgovarajući način ažurirati.
            
         
               (3)
            
            
               Kako bi se osigurala učinkovitost mjera predviđenih ovom Uredbom, ova bi Uredba trebala odmah stupiti na snagu,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. kolovoza 2016.
      
         
            Za Komisiju,
         
         
            u ime predsjednika,
         
         
            voditelj Službe za instrumente vanjske politike
         
      
   
   
      (1)  SL L 139, 29.5.2002., str. 9.
   
   
      PRILOG
      U Prilogu I. Uredbi (EZ) br. 881/2002 sljedeći se unosi dodaju pod naslov „Fizičke osobe”:
      
                  (a)
               
               
                  „Aslan Avgazarovich Byutukaev (također poznat kao (a) Аслан Авгазарович Бютукаев, (b) Amir Khazmat, (c) Амир Хазмат, (d) Abubakar, (e) Абубакар. Datum rođenja: 22.10.1974. Mjesto rođenja: Kitaevka, rajon Novoselitskiy, Stavropoljski kraj, Ruska Federacija. Državljanstvo: Ruska Federacija. Adresa: Ulica Akharkho, 11, Katyr-Yurt, rajon Achkhoy-Martanovski, Republika Čečenija, Ruska Federacija. Datum uvrštenja na popis iz članka 7.d stavka 2. točke (i): 3.8.2016.”
               
            
                  (b)
               
               
                  „Ayrat Nasimovich Vakhitov (također poznat kao (a) Айрат Насимович Вахитов, (b) Salman Bulgarskiy, (c) Салман Булгарский. Datum rođenja: 27.3.1977. Mjesto rođenja: Naberezhnye Chelny, Republika Tatarstan, Ruska Federacija. Državljanstvo: Ruska Federacija. Ostale informacije: Služi se lažnom sirijskom ili iračkom putovnicom. Fotografija dostupna za uvrštenje na posebnu objavu Interpola i Vijeća sigurnosti UN-a. Datum uvrštenja na popis iz članka 7.d stavka 2. točke (i): 3.8.2016.”